Begroting en eiendom: Hoër hereregte en KWB - Jou Geld | Solidariteit WêreldJou Geld | Solidariteit Wêreld
Begroting en eiendom: Hoër hereregte en KWB
Donderdag, Februarie 25th, 2016
Die minister van finansies, Pravin Gordhan, het in vanjaar se begroting eiendomsbelastings wat op meer gegoede mense betrekking het, heelwat verhoog sonder om verligting aan die laer- en middel-inkomstegroepe te bied.
Jacques du Toit, eiendomontleder by Absa, sê die belastings en kategorieë vir hereregte op eiendom wat op of na 1 Maart 2016 verkoop word, sal onveranderd bly vir alle eiendomme wat tot en met ŉ waarde van R2,25 miljoen verkoop word.
“Kategorieë vir hereregte op eiendomme met ŉ waarde van tussen R2,25 miljoen en R10 miljoen is ingestel. Die hereregte op ŉ eiendom ter waarde van meer as R10 miljoen sal 13% (voorheen 11%) beloop, wat ‘n toename in hereregte betaalbaar op eiendomstransaksies bo hierdie bedrag tot gevolg sal hê,” sê hy.
Daar was geen verligting vir eiendomme aan die onderpunt van die mark nie en die vrystellingsdrempel – vir eiendomme wat vir tot en met R750 000 verkoop word – bly sedert die vorige begrotingstoespraak onveranderd. Dit is egter aansienlik hoër as die drempel van R100 000 in 2002-’03 of selfs die R600 000 in 2011-’12.
Dr. Andrew Golding, HUB van Pam Golding Properties (PGP), het dit betreur dat kapitaalwinsbelasting ook verhoog is. “Die verhoogde hereregte en kapitaalwinsbelasting is onwelkome nuus vir die eiendomsmark en dit kan marksentiment ietwat demp – veral aan die bopunt van die mark,” sê hy.
Die onderstaande koerse vir hereregte sal vir 2016-’17 geld:
R0 – R750 0000
3% op die waarde van R750 001 tot R1 250 000
R1 250 001- R 1750 000
R1 750 001 – R2 250 000 R15 000 plus 6% op die waarde van R1 250 001 tot R1 500 000
R45 000 plus 8% op die waarde van R1 750 001 tot R2 250 000
R85 000 plus 11% op die waarde van R2 250 001 tot R10 000 000
R10 000 001 en hoër
R937 500 plus 13% op die waarde bokant R10 000 000